CELEX: 62011CN0149
Language: mt
Date: 2011-03-28 00:00:00
Title: Kawża C-149/11: Talba għal deċiżjoni preliminari mressqa mill-Gerechtshof te ’s-Gravenhage (Il-Pajjiżi l-Baxxi) fit- 28 ta’ Marzu 2011 — Leno Merken BV vs Hagelkruis Beheer BV

18.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/10
            
         Talba għal deċiżjoni preliminari mressqa mill-Gerechtshof te ’s-Gravenhage (Il-Pajjiżi l-Baxxi) fit-28 ta’ Marzu 2011 — Leno Merken BV vs Hagelkruis Beheer BV
   (Kawża C-149/11)
   2011/C 179/18
   Lingwa tal-kawża: l-Olandiż
   
      Qorti tar-rinviju
   
   Gerechtshof te ’s-Gravenhage
   
      Partijiet fil-kawża prinċipali
   
   
      Rikorrenti: Leno Merken BV
   
      Konvenuta: Hagelkruis Beheer BV
   
      Domandi preliminari
   
   
               (1)
            
            
               L-Artikolu 15(1) tar-Regolament (KE) Nru 207/2009 dwar it-trade mark Komunitarja (1) għandu jiġi interpretat fis-sens li huwa biżżejjed sabiex ikun hemm użu ġenwin ta’ trade mark Komunitarja li din tkun intużat fit-territorju ta’ Stat Membru wieħed, sakemm, li kieku kienet trade mark nazzjonali, dan l-użu kien jiġi kkunsidrat f’dan l-Istat Membru bħala użu ġenwin (ara d-dikjarazzjoni konġunta Nru 10 dwar l-Artikolu 15 tar-Regolament tal-Kunsill (KE) Nru 40/94 tal-20 ta’ Diċembru 1993 u linji gwida tal-UASI dwar l-oppożizzjoni)?
            
         
               (2)
            
            
               Jekk tingħata risposta negattiva għall-ewwel domanda, l-użu ta’ trade mark Komunitarja fi Stat Membru wieħed qatt ma jista’ jiġi kkunsidrat bħala użu ġenwin fil-Komunità fis-sens tal-Artikolu 15(1) tar-Regolament (KE) Nru 207/2009?
            
         
               (3)
            
            
               Jekk l-użu ta’ trade mark Komunitarja fi Stat Membru wieħed qatt ma jista’ jiġi kkunsidrat bħala użu ġenwin fil-Komunità, liema kriterji għandhom jiġu applikati f’dak li jirrigwarda l-portata territorjali tal-użu ta’ trade mark Komunitarja flimkien mal-fatturi l-oħra li għandhom jittieħdu inkunsiderazzjoni sabiex jiġi stabbilit użu ġenwin fil-Komunità?
            
         
               (4)
            
            
               Alternattivament, kuntrarjament għal dak li ntqal hawn fuq, l-Artikolu 15 tar-Regolament dwar it-trade mark Komunitarja għandu jiġi interpretat fis-sens li, l-evalwazzjoni tal-użu ġenwin fil-Komunità għandha ssir billi b’ebda mod ma jitqiesu l-fruntieri tat-territorju tal-Istati Membri differenti (u li, pereżempju, issir b’riferiment għall-ishma tas-suq (suq tal-prodott jew suq ġeografiku))?
            
         
      (1)  ĠU L 78, p. 1